CELEX: C2005/115/01
Language: lt
Date: 2005-05-14 00:00:00
Title: 2005 m. kovo 3 d. Teisingumo Teismo sprendimas (trečioji kolegija), Byloje C-428/02 (dėl Vestre Landsret prašymo priimti prejudicinį sprendimą): Fonden Marselisborg Lystbådehavn prieš Skatteministeriet ir Skatteministeriet prieš Fonden Marselisborg Lystbådehavn (Šeštoji PVM direktyva — 13 straipsnio B dalies b punktas — Atleidimas nuo mokesčio — Nekilnojamo turto nuoma — Patalpų ir vietos nuoma automobilių stovėjimui — Laivų švartavimosi vietos — Laivų laikymo vietos sausumoje)

14.5.2005   
            
            
               LT
            
            
               Europos Sąjungos oficialusis leidinys
            
            
               C 115/1
            
         
      TEISINGUMO TEISMO SPRENDIMAS
   
   (trečioji kolegija)
   2005 m. kovo 3 d.
   Byloje C-428/02 (dėl Vestre Landsret prašymo priimti prejudicinį sprendimą): Fonden Marselisborg Lystbådehavn prieš Skatteministeriet ir Skatteministeriet prieš Fonden Marselisborg Lystbådehavn
       (1)
   
   (Šeštoji PVM direktyva - 13 straipsnio B dalies b punktas - Atleidimas nuo mokesčio - Nekilnojamo turto nuoma - Patalpų ir vietos nuoma automobilių stovėjimui - Laivų švartavimosi vietos - Laivų laikymo vietos sausumoje)
   (2005/C 115/01)
   Proceso kalba: danų
   Byloje C-428/02 dėl Vestre Landsret (Danija) 2002 m. lapkričio 15 d. sprendimu, kurį Teisingumo Teismas gavo 2002 m. lapkričio 26 d., pagal EB sutarties 234 straipsnį pateikto prašymo priimti prejudicinį sprendimą byloje Fonden Marselisborg Lystbådehavn prieš Skatteministerie, ir Skatteministeriet prieš Fonden Marselisborg Lystbådehavn, Teisingumo Teismas (trečioji kolegija), kurį sudaro kolegijos pirmininkas A. Rosas ir teisėjai A. Borg Barthet, J.-P. Puissochet, J. Malenovský ir U. Lõhmus (pranešėjas); generalinė advokatė J. Kokott, sekretorius: sekretoriaus pavaduotojas H. von Holstein, 2005 m. kovo 3 d. priėmė sprendimą, kurio rezoliucinėje dalyje nurodyta:
   
               1)
            
            
               1977 m. gegužės 17 d. Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 1992 gruodžio 14 d. Tarybos direktyva 92/111/EB, 13 straipsnio B dalies b punktas turi būti aiškinamas taip, kad nekilnojamojo turto nuomos sąvoka apima laivų švartavimuisi skirtų vietų bei šių laivų laikymo vietų uosto sausumos teritorijoje nuomą.
            
         
               2)
            
            
               Šeštosios direktyvos 77/388, iš dalies pakeistos Direktyva 92/111, 13 straipsnio B dalies b punkto 2 papunktis turi būti aiškinamas taip, kad sąvoka „automobiliai“ apima ir laivus.
            
         
      (1)  OL C 55, 2003 3 8.